Document ID: /roh_data/filtered/fineweb-2-filterrobots_roh.jsonl.gz/36807

La radunanza communala da Farschno ha approvà in credit dad 1,45 milliuns francs. In credit da bunamain in milliun francs ha il suveran da Farschno approvà per sanar la via tras La Punt – Farschno. Ultra da quai è l'adattaziun da la lescha da taglia vegnida approvada.
Pe da taglia resta
Latiers han votantas e votants approvà unanimamain il preventiv 2021. Tar entradas ed expensas da radund 1,6 milliuns francs serra quel cun in minus da 67'600 francs. Il pe da taglia han ils da Farschno laschà sin 100% da la taglia chantunala simpla.
Ord l'archiv
Tgi n'enconuscha betg la pli pitschna citad dal mund en Tumleastga? Documentada dapi 1257 sco «Furstinowe» e suenter «Fürstenawe» pudain nus forsa engiavinar pertge che quella localitad cun dus chastels sa numna uschia?